Okresnú súťažnú prehliadku dedinských folklórnych skupín ľubovnianskeho regiónu zorganizovali 23. októbra 2011 Ľubovnianske osvetové stredisko a Obec Šarišské Jastrabie. Uskutočnila sa v Kultúrnom dome v Šarišskom Jastrabí.

Sedem folklórnych skupín, 180 účastníkov navodilo príjemnú a veselú atmosféru na súťaži pod názvom „NOSITELIA TRADÍCIÍ“. Jedinečné popoludnie plné tých najrýdzejších folklórnych prejavov si vychutnali návštevníci Kultúrneho domu v Šarišskom Jastrabí a zaspomínali na zlaté časy.

Pod moderátorskou taktovkou PhDr. D. Derevjanikovej z Jarabiny sa predstavili folklórne skupiny z Plavča, Kolačkova, Chmeľnice, Jakubian, Kamienky a Šarišského Jastrabia. Trojčlenná odborná porota, ktorej predsedal Peter Horvath zo Spišskej Novej Vsi po neľahkom zvažovaní napokon určila poradie.

*Zlaté pásmo s postupom na krajskú súťaž:*

FSk KEČERA z Jakubian: Treňe ľanu (vedúca A. Bondrová)

*Zlaté pásmo:*

FSk BARVINOK z Kamienky: Ohravaňa vjinca ( Ing. M. Karaš)

*Strieborné pásmo:*

FSk Plavčanka ml. z Plavča: Spracovanie ľanu (D. Lorek)

FSk JAVORINA z Kolačkova: Čepenie nevesty (M. Raľovská)

FSk Jastrabčanka zo Šarišského Jastrabia: S kudiľu nevisti, s kudiľu ( J. Gladišová)

FSk Marmon z Chmeľnice: Priadky- kúdeľná izba (K. Krafčíková)

*Bronzové pásmo:*

FSk Plavčanka st. z Plavča: Spev a tanec na dedine (P. Plavnická)